ம. வி. துரந்தர்

ராவ் பகதூர் **மகாதேவ் விஸ்வநாத் துரந்தர்** (*Mahadev Vishwanath Dhurandhar*, 18 மார்ச் 1867-1 ஜூன் 1944) ஓர் இந்திய ஓவியரும் மற்றும் பிரித்தானிய காலனித்துவ சகாப்தத்தைச் சேர்ந்த அஞ்சல் அட்டை கலைஞரும் ஆவார். இவரது மிகவும் பிரபலமான ஓவியங்களில் பொதுவான காலனித்துவ கால பெண்களின் விளக்கப்படங்கள் அதிகம் இடம் பெற்றன.

## இளமை வாழ்க்கை
thumb|ம. வி. துரந்தர் மனைவியின் உருவப்படம்
துரந்தர் மகாராட்டிராவின் கோலாப்பூரில் ஒரு மராத்திய பத்தாரே பிரபுத்துவக் குடும்பத்தில் பிறந்தார். கோலாப்பூரில் உள்ள இராஜாராம் உயர்நிலைப் பள்ளியில் பள்ளிப்படிப்பை முடித்த பிறகு, 1890 ஆம் ஆண்டில் மும்பையிலுள்ள ஜே. ஜே. கலைப் பள்ளியில் சேர்ந்தார். அங்கு கலைஞர் ஜான் கிரிஃபித்ஸின் மாணவராக இருந்தார். ஒரு மாணவராக இவர் தனது பணிக்காக பல பதக்கங்களை வென்றார். 1895 இல் பட்டம் பெற்றார்.

## தொழில் வாழ்க்கை
ஜே. ஜே. கலைப் பள்ளியில் பட்டம் பெற்ற பிறகு, துரந்தர் 1896 ஆம் ஆண்டில் அதே பள்ளியில் ஒரு ஆசிரியராகச்ச் சேர்ந்து தனது வாழ்க்கையின் எஞ்சிய காலத்தை கழித்தார். 1910இல் தலைமை ஆசிரியராக நியமிக்கப்பட்டார். 1918 ஆம் ஆண்டில் வரைதல் மற்றும் கைவினை ஆய்வாளராக நியமிக்கப்பட்ட துரந்தர், 1931 வரை அந்த பதவியில் பணியாற்றினார். ஓய்வு பெறுவதற்கு முன்பு இரண்டு ஆண்டுகள் துணை முதல்வராக இருந்தார். 1938 ஆம் ஆண்டில், துரந்தர் அரச கழகத்தின் கலைச் சங்கத்தின் உறுப்பினராகத் தேர்ந்தெடுக்கப்பட்டார்.

### பாணியும் படைப்புகளும்
மும்பை நகரத்தையும் அதன் மக்களையும் ஆவணப்படுத்துவதும், இந்து புராணங்கள் மற்றும் ஓமர் கய்யாமின் படைப்புகளில் இருந்து காட்சிகளை வரைவதும் இவரது பிரபலமான படைப்புகளில் அடங்கும். ஒரு சிறந்த கலைஞரான துரந்தர், ஓட்டோ ரோத்ஃபீல்ட் எழுதிய இந்தியாவின் பெண்கள் (1920) என்ற புத்தகத்திற்காக சில ஓவியங்கள் மற்றும் விளக்கப்படங்களை உருவாக்கியதாகக் கூறப்படுகிறது. துரந்தர் அஞ்சல் அட்டைகளையும் வடிவமைத்தார். *எஸ். எம். எட்வர்டஸ்*, *பை-வேஸ் ஆஃப் பாம்பே* (1912) மற்றும் *சி. ஏ. கின்கெய்டின் டெக்கன் நர்சரி டேல்ஸ்* ஆகியவற்றிற்கான விளக்கப்படங்களை வழங்கினார். மேலும் *அராம் மற்றும் பூட்* என்ற குஜராத்தி பத்திரிகைக்கான ஓவியங்களையும் வரைந்தார். ரவி வர்மா அச்சகம் வெளியிட்ட மதம் சம்பந்தமான நூல்களுக்கும் இவர் ஓவியங்களை வரைந்தார். ஜே. ஜே. பள்ளியில் படித்த தனது நினைவுகள் குறித்து மராத்தியில் சுயசரிதை ஒன்றை எழுதினார். 1926 ஆம் ஆண்டில், சிவாஜியின் வாழ்க்கை குறித்த ஓவியங்களை உருவாக்க அவுந்த் மாநிலத்தின் ஆட்சியாளரான மகாராஜா பவன்ராவ் ஸ்ரீனிவாசராவ் பந்த் பிரதிநிதியால் இவர் நியமிக்கப்பட்டார்.

## ஓவியங்கள்

படிமம்:Self_Portrait_of_Painter.jpg|சுரந்தரின் சுய ஓவியம்
படிமம்:Visami_Sadi_1916_Magazine_cover.jpg|குஜராத்திப் பத்திரிக்கையின் 1916 இதழின் அட்டைப்படம்.
படிமம்:Shivaji_Maharaj_and_Baji_Prabhu_at_Pawan_Khind.jpg|பவன் கிந்தில்  பாஜி பிரபு தேஷ்பாண்டேவுடன் சிவாஜி
படிமம்:Maharani_Tarabai_of_Karvir.jpg|1927 ஆம் ஆண்டு போரில் தாராபாயின் சித்தரிப்பு. 
படிமம்:Lengha_Choli.jpg|லெஹங்கா ஆடையணிந்த பெண்கள்
படிமம்:Radha_and_Krishna_by_DHURANDHAR_MV.jpg|இராதையும் கிருட்டிணனும்
படிமம்:Sheshashayi_-_Laxminarayan_by_DHURANDHAR_MV.jpg|ஆதிசேஷன் மேல் படுத்திருக்கும்விஷ்ணு
படிமம்:Shiva's_Twilight_Dance.jpg|சிவனின் மாலை நேரத்து நடனம்


## மேற்கோள்கள்

## மேலும் வாசிக்க
* 
* Allan Life. "Picture Postcards by M.V. Dhurandhar: Scenes and Types of India-with a Difference," in *Visual Resources* (XVII, pp.&nbsp;401–416, 2001).
* Dhurandhar, M. V. "Kalamandirantil Ekechalish Varsham" [Marathi autobiography] Bombay, 1940.

## வெளி இணைப்புகள்

* Paintings of M. V. Dhurandhar
* 
* 

பகுப்பு:ராவ் பகதூர் பட்டம் பெற்றவர்கள்
பகுப்பு:மராத்தியர்கள்
பகுப்பு:1944 இறப்புகள்
பகுப்பு:1867 பிறப்புகள்
பகுப்பு:இந்திய ஓவியர்கள்